### 3.     Godkendelse af Ib Jepsen fravær fra Kommunalbestyrelsen og indkaldelse af stedfortræder

**Åbent**

Sagsnr.: 326-2020-65457       J.nr.: 00.22.00           Dokumentnr.:
326-2021-233429

**Sagstype**

Beslutning.

**Resume og sagens baggrund**

Mik Thorsen (A) har i mail af 8. september 2021
meddelt, at han vil være forhindret i at varetage sit hverv som medlem af
Kommunalbestyrelsen i en længere periode, på grund af sygdom i nærmeste
familie.

Det forventes at Mik Thorsen vil være fraværende udover
1 måned.

**Indstillinger**

Kommunaldirektøren indstiller at:

1.    Betingelserne
for indkaldelse af stedfortræder for Mik Thorsen er opfyldt.

2.    Patricia Østergaard
er rette stedfortræder og valgbar og at Patricia Østergaard indtræder indtil
Mik Thorsen genindtræder.

3.    Det tages til
efterretning, at Patricia Østergaard er stedfortræder for Mik Thorsen i
Socialudvalget.

**Behandling**

Kommunalbestyrelsen.

**Sagsfremstilling**

Når borgmesteren bliver bekendt med, at et byrådsmedlem vil
blive forhindret i at varetage sit kommunale hverv på grund af barsel, ferie
el.lign. i en periode ud over en måned, skal borgmesteren indkalde
stedfortræderen til det førstkommende kommunalbestyrelsesmøde efter
forhindringens indtræden.

Kommunalbestyrelsen træffer beslutning om, hvorvidt
betingelserne for stedfortræderens indtræden er opfyldt, og Kommunalbestyrelsen
skal i den forbindelse tage stilling til, om de foreliggende forfaldsgrunde
efter Kommunestyrelseslovens § 15, stk. 2 (barsel eller lignende), der
berettiger til stedfortræderindkaldelse, er opfyldt. Herudover skal der tages
stilling til, om stedfortræderen er den rette stedfortræder og er valgbar.

Mik Thorsen har oplyst, at han på grund af sygdom i
nærmeste familie vil være forhindret i at varetage sit hverv som medlem af
Kommunalbestyrelsen i en længere periode. Det forventes at fraværet vil vare
udover 1 måned.

Første stedfortræder er Patricia Østergaard.

Peder Bertelsen er medlem af Socialudvalget og såfremt
Kommunalbestyrelsen godkender forfaldsgrunden, og Patricia Østergaard indkaldes som
stedfortræder i Kommunalbestyrelsen, tilkommer det den valggruppe, der har
udpeget Mik Thorsen at udpege den, der under fraværet skal varetage
opgaven.

Valggruppen har udpeget Patricia Østergaard til at fungere som
stedfortræder i Socialudvalget under Ib Jepsen fravær.

**Økonomiske konsekvenser**

Stedfortræderindkaldelsen medfører, at vederlag til
kommunalbestyrelsesmedlemmet ophører pr. 15. september 2021 og indtil medlemmet
genindtræder i Kommunalbestyrelsen. Stedfortræderen er berettiget til vederlag
i perioden.

Sagen er behandlet ud fra de nye regler om vederlag, som
trådte i kraft pr. 15. oktober 2020.